རྒྱལ་བ་ང་མིན་སུ། །  གསུངས་པས།  དབང་པོ་དང་དཔའ་བོ་གཉིས་ཐ་དད་དང་ཡིག་ནོར་གང་ཡིན་དཔྱད་པར་བྱ། ་སྦྱོར་བའི་ཕྲེང་བརྒྱུད་དེ། ། འཇིག་རྟེན་ན་ནི་རིན་ཆེན་རྣམ་གསུམ་ཡིནཁ་ཆེ་ཁྲི་བསྟན་གྱི་རྒྱལ་པོའི་དུས་སྟོན་ཚེ་གསུངས་ཞེས་དབོན་སྟོད་མཁྱེན་རབ་ཀྱིས་རྣམ་འགྲེལ་མཆན་འགྲེལ་དུ་གསུངས་མོད་གཞན་དུ་དཀོན་པར་སྣང་། ། ། ཞེས་འཇིག་རྟེན་གྱི་རིན་ཆེན་རྣམ་གསུམ་གྱི་ཡ་གྱལ་དུ་གྲགས་ཤིང་།  བོད་གངས་ཅན་ལྗོངས་སུ།  གང་ལ་མཁས་པ་འཇུག་པའི་སྒོ།  ། ལུས་ཅན་ཞི་བར་བགྲོད་པའི་ལམ།  །  ལྷ་མི་དཔལ་འབྱོར་སྒྲུབ་པའི་ཐབས།  ། སྡེ་སྣོད་ཀུན་གྱི་དྲི་མེད་རྒྱན།  ། ལྟ་ངན་ཀུན་སེལ་རིགས་པའི་གཞུང་།  ། ཀུན་གྱི་མཐར་ཐུག་རྣམ་འགྲེལ་འདི། ། གངས་ཅན་འདི་ན་བློ་ཅན་ཐོས་པ་ཅན། ། བདག་རྒྱུད་དྲེགས་པའི་ཁུར་གྱིས་ནོན་པས་ཀྱང་། ། སྣ་ཚོགས་ལྟ་བ་སྟོན་པ་རྣམ་འགྲེལ་གྱི། ། གཞུང་འདི་མཐོང་ན་ལོང་བ་བཞིན་དུ་འགྱུརཚད་མ་རྣམ་འགྲེལ་གྱི་རྣམ་བཤད་རིགས་པའི་མཛོད།  དཔེ་གཟུགས།  ཤོག་གྲངས་༧༩༩འུ་ཡུག་པ་རིགས་པའི་སེང་གེའི་བཀའ་འབུམ།  རྒྱལ་ཡོངས་ས་ཆེན།  ། ། ཞེསཚིགས་བཅད་འདི་ནི།  འུ་ཡུག་པས་སྐུ་ཚེ་སྟོད་ལ་གསང་ཕུར་གཉལ་ཞིག་པ་ལས་རྣམ་ངེས་གསན་པ་དང།  སྐུ་ཚེའི་སྨད་ལ་ས་སྐྱར་འཇམ་མགོན་ས་པཎ་ལས་རྣམ་འགྲེལ་གསན་པའི་མྱོང་བ་གཟིགས་པའི་རྣམ་འགྲེལ་གྱི་ཆེ་བའོ། །  ་དང་།  འཛམ་གླིང་མཁས་པ་ཀུན་གྱི་རྒྱན།  ། འཇིག་རྟེན་ཀུན་གྱི་མིག་གཅིག་པུ།  ། དཔལ་ལྡན་ཆོས་ཀྱི་གྲགས་པ་ཡི།  ། རྒོལ་བ་ངན་འཇོམས་བསྟན་བཅོས་འདི།  ། རིག་པའི་དབང་ཕྱུག་སྙིང་ནོར་མཆོག། ། རྗེ་བཙུན་བརྟན་པའི་འཁོར་ལོ་ཡིས། ། སྲིད་པའི་དྲ་བ་གཅོད་མཛད་པའི། ། ཤེས་རབ་རལ་གྲིའང་འདི་ཁོ་ན། །  དབོན་སྟོད་མཁྱེན་རབ་ཀྱིས་རྣམ་འགྲེལ་མཆན་འགྲེལ།  དཔེ་གཟུགས།  བོད་རྫོང་སར་ནས་སྤར་བསྐྲུན།  ཞེས་སྔོན་བྱོན་མཁས་གྲུབ་དུ་མས་ཡང་ཡང་བསྔགས་པའི་ཡུལ་ཚད་མ་རྣམ་འགྲེལ་དང་བོད་ཀྱི་པཎྜི་ཏ་ཐོག་མ་དང་ཚད་མ་རྣམ་འགྲེལ་གྱི་འཆད་ཉན་གྱི་འགོ་ཁུངས་སམ་བྱེད་པོ་འཇམ་མགོན་ས་སྐྱ་པཎྜི་ཏ་ཆེན་པོའི་དབར་གྱི་དམིགས་བསལ་འབྲེལ་བ་གླེང་བ་ལ།  བོད་དུ་རྣམ་འགྲེལ་གྱི་འགྱུར་ཇི་ཙམ་བྱུང་བ་དང་།  འཇམ་མགོན་ས་སྐྱ་པཎྜི་ཆེན་པོས་རྣམ་འགྲེལ་ཇི་ལྟར་གསན་པ།  བོད་བསྒྱུར་ཇི་ལྟར་མཛད་པ།  ཞལ་སྐོང་ཚིགས་བཅད་དང་དེའི་རྒྱབ་ལྗོངས།  འཆད་ཉན་དར་སྤེལ་མཛད་པ་བཅས་ཀྱི་སྐོར་ནི་སྐབས་འདིའི་གླེང་བར་བྱ་གཞི་ཡིན་ལ།  དེ་ཅིའི་ཕྱིར་ཡིན་སྙམ་ན།  ཚད་མ་རྣམ་འགྲེལ་དང་འབྲེལ་བའི་བྱུང་རབས་ཆ་མ་ཚང་བར་སྨྲ་བ་དང་།  ལོག་པར་སྨྲ་བ།  ཆ་རྒྱུས་མེད་པ་རྣམས་ལ་སྔོན་གྱི་མཁས་པའི་གཞུང་ལུགས་དང་།  ཡིག་ཚགས།  མཁས་པའི་གསུང་རྒྱུན་ལ་བརྟེན་ནས།  དོགས་སེལ་དང་གསལ་བཤད།  ངོ་སྤྲོད་ཀྱི་ཚུལ་དུ་ཚད་མ་རྣམ་འགྲེལ་གྱི་བྱུང་རབས་ཆ་ཚང་བ་དང་།  དོན་གཉེར་ཅན་ལ་ཕན་པར་དམིགས་ཏེ་དཔྱད་རྩོམ་འདི་སྤེལ་བར་བྱའོ།  ། གཉིས་པ།  ཚད་མ་རྣམ་འགྲེལ་དང་འཇམ་མགོན་ས་པཎ་གྱི་སྐུ་ཚེ་སྔ་ཕྱིའི་འབྲེལ་བ། འཇམ་མགོན་ས་སྐྱ་པཎྜི་ཏ་ཆེན་པོ་ནི།  སྐུ་ཚེའི་ཕྲེང་བ་མང་པོར་ཚད་མ་རྣམ་འགྲེལ་ལ་མཁས་པའི་པཎྜི་ཏའི་སྐྱེ་བ་བཞེས་པ་ཡིན་ཏེ།  འཇམ་མགོན་བླ་མ་ས་སྐྱ་ན་ཆོས་གསུང་བའི་དུས་ཤིག་ལ་སྐྱེ་བ་ཉི་ཤུ་རྩ་བདུན་དུ་ཚད་མ་རྣམ་འགྲེལ་ལ་མཁས་པའི་པཎྜི་ཏ་ཡིན་ནོ།  ། ཡང་ཆོས་འབྱུང་ལ་ལར་སྐྱེ་བ་སུམ་ཅུ་རྩ་བདུན་བར་དུ་ཚད་མ་རྣམ་འགྲེལ་ལ་མཁས་པའི་པཎྜི་ཏའི་སྐྱེ་བ་བཞེས་ཞེས་ཆོས་འབྱུང་ལོ་རྒྱུས་རྣམས་ལ་ཡོངས་སུ་གྲགསགདུང་རབས་རིན་ཆེན་བང་མཛོད།  དེབ་གཟུགས།  ཤོག་གྲངས་༩༨བསྐྱར་སྤར། ་ཤིང་།  སྐབས་ཤིག་ན་འཇམ་མགོན་ས་པཎ་གྱི་མནལ་ལམ་དུ་ཡང་འདུས་ཚོགས་ཆེན་པོ་ཞིག་ལ་ཚད་མ་རྣམ་འགྲེལ་གྱི་མཆོད་བརྗོད་སཾ་སྐྲི་ཏའི་སྐད་དུ་གསུངས་པས་ཕྲག་གོང་གཉིས་ནས་ཉི་ཟླ་དུས་གཅིག་ལ་ཤར་ཏེ་སོང་བ་རྨིས་པ་ན།  རྗེ་བཙུན་ཆེན་པོར་ཞུས་པས་དེ་ལྟ་བུ་ཐུབ་པར་དཀའ་གསུངས་ནས་ཚོགས་པ་ལྔ་སྟོང་ཙམ་ལ་མང་ཇ་བསྐོལ་ཞེསགསུངས་པའི་ལོ་རྒྱུས་ཡོདགདུང་རབས་རིན་ཆེན་བང་མཛོད།  དེབ་གཟུགས།  ཡིག་ཕྲེང་༡༥ཤོག་གྲངས་༡༡༡དེབ་གཟུགས། ། །  གསུམ་པ།  ཚད་མ་སྤྱི་དང་ཁྱད་པར་ཚད་མ་རྣམ་འགྲེལ་ཇི་ལྟར་གསན་སྦྱོང་མཛད་ཚུལ། བོད་ཀྱི་མཁས་པ་ལས་རྣམ་འགྲེལ་གསན་ཡོད་མེད་སྐོར་ལ།  ཆོས་འབྱུང་རྣམ་ཐར་རྣམས་ལས།  དགུང་ལོ་བཅུ་དགུ་པར།  འཕྲང་དུ་དགེ་བཤེས་ཞུ་ཧྲུལ་ལས་ཚད་མ་ཀུན་བཏུས་སོགས་དང་།  དགུང་ལོ་ཉི་ཤུ་པའི་དུས་སུ་ཉང་སྟོད་རྐྱང་འདུར་དུ་རྨ་བྱ་བྱང་བརྩོན་དང་།  མཚུར་གཞོན་ནུ་སེང་གེའི་དྲུང་དུ་ཚད་མ་རྣམ་ངེས་གསན་ཅེས་པ་ལས་རྣམ་འགྲེལ་གསན་པ་གསལ་པོ་མི་སྣང་ལ།  སྐབས་དེ་དག་ལ་རྣམ་འགྲེལ་གསུངས་པའི་ལོ་རྒྱུས་ཀྱང་མི་གསལ་མོད།  རྐྱང་འདུར་དུ་རྣམ་ངེས་ཉིན་རེར་ཆོས་ཐུན་གཉིས་རེ་ཐུགས་ལས་གསུངས་པས་ཐམས་ཅད་ངོ་མཚར་དུ་འཛིན་པ་བྱུང་ཞེས་རྣམ་ཐར་གསུང་སྒྲོས་མར་གསལཤོག་གྲངས་༢༥ཡིག་ཕྲེང་༢ལམ་འབྲས་སློབ་བཤད།  དཔེ་གཟུགས།  པོད་༤༣རྒྱལ་ཡོངས་ས་ཆེན། །  འཇམ་མགོན་ས་སྐྱ་པཎྜི་ཏས་ཚད་མ་ཀུན་བཏུས་ཀྱང་བོད་བསྒྱུར་གནང་སྟེ་འཆད་ཉན་གྱིས་གཏན་ལ་ཕབ་པར་མཛདམཁས་གྲུབ་དགེ་བ་རྒྱལ་མཚན་པས།  ཀུན་བཏུས་འགྲེལ་པ་རབ་བྱེད་པའི་རྒྱན།  ཤོག་གྲངས་༢༣༡དཔེ་གཟུགས།  གྲགས་ཆེན་བཅོ་བརྒྱད།  རྒྱལ་ཡོངས་ས་ཆེན།  ་ནའང་འགྱུར་དེ་བརླགས་པས་ཀུན་བཏུས་གོ་དཀའ་བར་ལུས་པ་དང་འཕྲིན་ལས་མ་རྒྱས་ཞེས་ས་སྐྱའི་མཁས་པའི་གསུང་རྒྱུན་ན་བཞུགས་སོམཁན་ཆེན་བསོད་ནམས་རྒྱ་མཚོའི་ཞལ་སྔ་ནས་གོ། ། །  ཚད་མ་རྣམ་འགྲེལ་དངོས་སུ་གསན་ཚུལ་ནི།  འཇམ་མགོན་ས་སྐྱ་པཎ་ཆེན་དགུང་ལོ་ཉེར་གསུམ་པར་ མང་ཐོས་བསྟན་རྩིས།  ཤོག་གྲངས་༡༤༥དེབ་གཟུགས།  གངས་ཅན་རིག་མཛོད།  ༤་གཙང་ཆུ་མིག་རིང་མོར་ཁ་ཆེ་པཎ་ཆེན་ཤཱཀྱ་ཤྲཱི་ཐོག་མར་མཇལ་དུས།  ཚད་མ་ཆོས་མཆོག་གསུང་བཞིན་པའི་འཕྲོ་ཡིན་པས་དེ་གསན།  སྐབས་དེར་པཎ་ཆེན་གྱིས་རྒྱ་དཔེ་ལས་གསུང་བ་ལ།  འཇམ་མགོན་ས་པཎ་གྱིས་བོད་དཔེ་བཀྲམ་ནས་གསན་པས།  པཎ་ཆུང་ཚོ་དགོད་ཅིང་ཁྲེལ་བ་ན།  བླ་མ་ན་རེ།  ཁྱོད་ཚོ་ཅི་ལ་དགོད་གསུངས།  དེར་ཆོས་རྗེ་པས་བོད་དཔེ་བཀྲམ་པ་ལ་དགོད་པར་འདུག་སྟེ།  བླ་མའི་ཞལ་ནས་བོད་དཔེ་བཀྲམ་པས་ཅི་ལ་ཕན་གསུངས།  བདག་རང་ལ་ཕན་པར་འདུག་གསུངས་པར་ཐུགས་ཡིད་མ་ཆེས་པ་ལ།  བོད་དཔེ་ལ་རྒྱ་སྐད་དུ་བསྒྱུར་ཏེ་བཀླགས་པས་པཎ་ཆེན་ཤིན་ཏུ་མཉེས་ཤིང།  པཎ་ཆུང་ཚོ་ལ་བཀའ་བཀྱོན་གནང་བའི་ལོ་རྒྱུས་ཡོདཨ་མྱེས་ཞབས་གདུང་རབས་སོགས་སུ་གསལ། །  དེ་ནས་རིམ་པས་འཇམ་མགོན་ས་སྐྱ་པཎྜི་ཏས་ཁ་ཆེ་པཎ་ཆེན་དྲུང་ས་ཚད་མ་རྣམ་འགྲེལ་སྐོར་གསན་པ་ཡང་རྣམ་ཐར་དུ།  དེ་ཉིད་ལས་ཚད་མའི་གཞུང་ལུགས་མང་དུ་གསན་པ་ནི་འདི་ལྟ་སྟེ།  དཔལ་ལྡན་ཆོས་ཀྱི་གྲགས་པའི་གཞུང་ལུགས་ཚད་མ་རབ་ཏུ་བྱེད་པ་སྡེ་བདུན་ཞེས་གྲགས་པ་ལས་ལུས་ལྟ་བུའི་བསྟན་བཅོས་ཀྱི་གཙོ་བོར་གྱུར་པ་ཚད་མ་རྣམ་པར་འགྲེལ་བ་ལེའུ་གསུམ་པ་ཡིད་ཀྱི་ཤིང་རྟ་དགའ་བའི་རྗེས་སུ་འབྲང་པ་གསན།  ཡང་ལྷ་དབང་བློའི་ཊཱི་ཀ་ཚད་མ་ཀུན་ལས་བཏུས་དང་བདེ་བར་གཤེགས་པའི་གསུང་རབ་མདོ་སྡེའི་ལུང་དང་སྦྱར་ནས་རྣམ་འགྲེལ་གྱི་བཤད་པ་གསན།  རྣམ་འགྲེལ་གྱི་རྒྱན་སྟོང་ཕྲག་བཅོ་བརྒྱད་པ་ལེའུ་གཉིས།  ཞེས་ ཀུན་མཁྱེན་རིན་ཆེན་དཔལ་གྱིས་མཛད་པའི་རྣམ་ཐར།  ཤོག་གྲངས།  ༤༩བ) དཔེ་གཟུགས།  ལམ་འབྲས་སློབ་བཤད།  ཀ) རྒྱལ་ཡོངས་ས་ཆེན་སྤར་བསྐྲུན། ་ དང་།  ཡང་།  ཞེས་གསལ་བ་སོགས་འགྲེལ་ཆེན་ཡན་ལག་དང་བཅས་པ་གསན་པ་དང་།  རྒྱན་དང་ཆོས་མཆོག་ཅུང་མ་རྫོགས་པ་ཕྱིས་པཎྜི་ཏ་གཞན་ལ་གསན་ དམར་ཆོས་རྒྱལ་གྱི་གསུང་རྣམ་ཐར་གསུང་སྒྲོས་མ།  ཤོག་གྲངས་༢༥ན༽ལམ་འབྲས་སློབ་བཤད།  པོད་༤༣རྒྱལ་ཡོངས་ས་ཆེན།  ་ལ།  པཎ་ཆེན་གྱི་སློབ་མ་བལ་པོ་སཾ་གྷ་ཤྲཱི་ལས།  ཚད་མའི་གཞུང་ལུགས་ལ་རྣམ་འགྲེལ་ལེའུ་དང་པོ་རྩ་བ་ཡིད་ཀྱི་ཤིང་རྟའི་བཤད་པ་ཀུན་ལས་བཏུས་དང་སྦྱར་བ་གསནཀུན་མཁྱེན་རིན་དཔལ་གྱིས་མཛད་པའི་རྣམ་ཐར།  ཤོག་གྲངས་༥༡ན) ལམ་འབྲས་སློབ་བཤད།  །  དེའི་ལེའུ་དང་པོའི་འགྲེལ་པ་སྟོང་ཕྲག་གཉིས་བསྒྱུར་ཞིང་ཞུས་པ་དང་།  དྷ་ན་ཤྲཱི་གཉིས་རྣམ་འགྲེལ་གསན་ཅིང་།  པཎྜི་ཏ་སུ་ག་ཏ་ཤྲཱི་ལས།  སུ་ག་ཏ་ཤྲཱི།  གཞན་དེ་ལས་ཚད་མའི་གཞུང་ལུགས་གསན་པ་ལ།  རྣམ་འགྲེལ་ལེའུ་དང་པོའི་འགྲེལ་པ་སྟོང་ཕྲག་ཕྱེད་དང་བཞི་པ་གསན་ནས་བསྒྱུར་ཅིང་ཞུསཀུན་མཁྱེན་རིན་ཆེན་དཔལ་གྱིས་མཛད་པའི་རྣམ་ཐར།  ལམ་འབྲས་སློབ་བཤད།  ཤོག་གྲངས་༤༩ན) ཡིག་ཕྲེང་༥།  སོགས་གསན་ ས་སྐྱའི་གདུང་རབས།  ཤོག་གྲངས་༢༦ཀུན་མཁྱེན་མུས་སྲད་པའི་བཀའ་འབུམ།  པོད་༡༩༽ས་སྐྱ་རྫོང་ལུགས་ཆོས་སྐོར་ཕྱོགས་བསྒྲིགས།   ཞེས་དང་།  རྟ་ནག་མཁན་ཆེན་ཆོས་རྣམ་ཆོས་འབྱུངཕྱིས་ས་སྐྱ་པཎྜི་ཏས་ཁ་ཆེ་པཎ་ཆེན་དང་།  དེའི་པཎ་ཆུང་གསུམ་དང་བཅས་པ་ལས་གསན་ཏེ་བཤད་ཉན་གྱི་སྲོལ་བཙུགས་པ་ལས་འཕེལ་བ་ཡིན།  ཞེས།  གསུངས།  །  གསན་ཡིག་ རྒྱལ་བ་ལྔ་པས།  པཎ་ཆེན་ཤཱཀྱ་ཤྲཱི།  པཎྜི་ཏ་སུ་ག་ཏ་ཤྲཱི།  པཎ་ཆེན་དཱ་ན་ཤཱི་ལ།  བལ་པོ་སཾ་གྷ་ཤྲཱི།  དེ་བཞི་ག་ལ་ཆོས་རྗེ་ས་སྐྱ་པཎྜི་ཏས་གསན་ཞེས་གསལ། རྣམས་སུ་པཎ་ཆེན་བཞི་ཀ་ལས་གསན་པ་གསུངས་ཡིན་ཏེ།  མཁན་ཆེན་ངག་དབང་ཆོས་གྲགས་ཀྱིས།  པཎ་ཆེན་དེའི་འཁོར་པཎ་ཆུང་གསུམ་དང་བཅས་པ་བོད་དུ་ཕེབས་པ་ལ་ཆོས་རྗེ་ས་པཎ་གྱིས་རིག་པའི་གནས་ལྔ་ཆར་གྱི་ཆོས་མང་པོ་གསན།  ཁྱད་པར་པཎ་ཆེན་ཉིད་ལ་ཕྱོགས་གླང་གི་ཀུན་ལས་བཏུས་དང་།  ཆོས་གྲགས་ཀྱི་སྡེ་བདུན་དང་།  ལྷ་རྒྱན་ཆོས་མཆོག་ལ་སོགས་པའི་འགྲེལ་པ་རྣམས་ཀྱང་གསན་། ཞེས་ མཁན་ཆེན་ངག་ཆོས་ཀྱི་གྲུབ་མཐའི་གཤན་འབྱེད་མཐའ་དཔྱོད་འབེལ་གཏམ།  དཔེ་གཟུགས།  གསུངས་པས་དང་།  གཞན་ཡང་ཀུན་མཁྱེན་གོ་རམས་པས་ཚད་མའི་བརྒྱུད་འདེབས་ ཚད་མའི་བརྒྱུད་འདེབས།  ཤོག་གྲངས།  28a 28b ཀུན་མཁྱེན་གོ་རམས་པའི་བཀའ་འབུམ

སུ་ཡང་།  དཔལ་ལྡན་ཁ་ཆེའི་མཁན་པོ་བསོད་སྙོམས་པ།  ། དེ་སྲས་བདེ་གཤེགས་དཔལ་དང་སམ་ག་ཤྲཱི།  ། དཱ་ནཱ་ཤཱི་ལ་འཇམ་དབྱངས་བླ་མ་ཡི།  ། སྒྲ་ཚད་འབྱུང་གནས་བཞི་ལ་གསོལ་བ་འདེབས།  ། ཞེས་གསུངས་ཤིང་།  འཇམ་མགོན་ས་པཎ་གྱིས་ཚད་མ་རྣམ་འགྲེལ་ཡང་ལེགས་སྦྱར་སྐད་ནས་གསན་པར་ངེས་ཏེ།  འཇམ་མགོན་ས་པཎ་ལེགས་སྦྱར་མཁྱེན་པ་ཡོངས་གྲགས་ཐོགགོང་དུ་རྣམ་ངེས་ལེགས་སྦྱར་ལས་གསན་པའི་ལོ་རྒྱུས་ཡོད་ལ།  མཁས་པ་དགེ་ཆོས་ཀྱིས་གཏམ་རྒྱུད་གསེར་ཐང་དུ།  ས་པཎ་གྱི་རྣམ་ཐར་ལས་ཁ་ཆེ་པཎ་ཆེན་ལ་འགྲེལ་པ་ཡིད་ཀྱི་ཤིང་རྟ་ལ་དགའ་བའི་སྟེང་ནས་ཚད་མ་གསན་པར་བཤད་པ་དེ་འགྲེལ་པ་འདི་ཡིན་འདུག་ཅིང་།  འདི་སུས་བསྒྱུར་བའི་འཕྲོས་མི་སྣང་བས་རྒྱ་དཔེ་རང་གི་སྟེང་ནས་གསན་པར་བསམདེབ་གཟུགས།  ཤོག་གྲངས་༢༥ཡིག་ཕྲེང་དུ་༡༥གསལ། །  ཞེས་གསུངས་འང་དེའི་ཁུངས་སུ་དྲངས་ཆོག།  གཞན་ཡང་འཇམ་མགོན་ས་པཎ་གྱིས།  ལེགས་སྦྱར་གྱི་རྣམ་འགྲེལ་ཕྱག་དཔེ་བཞེངས་པར་མཛད་པ་ཡང་མངོན་ཏེ།  གཏམ་བརྒྱུད་གསེར་ཐང་དུ།  རྣམ་འགྲེལ་གྱི་རྒྱན་པྲཛྙཱཀྲགུཔྟས་མཛད་པ་བིབྷཏི་ཙནྡྲ་ཁ་ཆེ་པཎ་ཆེན་གྱི་ཞབས་ཞུར་བྱོན་པ་དེའི་ཕྱག་བྲིས་ཡིན་ཅིང་ས་སྐྱ་རང་དུ་བྲིས་པར་མངོན།  མཇུག་ཏུ་ས་མཐའ་ལ་སླེབས་པར་དཀའ་ཚུལ་སོགས་ཐུགས་སྐྱོ་བའི་ཚིགས་བཅད་གཉིས་ཙམ་རྒྱ་སྐད་དུ་བྲིས་པ།  ཤོག་གྲངས་༣༡དེབ་གཟུགས།  ཞེས་གསུངས་པ་དཔེ་མཚོན་ཡིན་པ་སོགས་མདོར་ན་འཇམ་མགོན་ས་སྐྱ་པཎྜི་ཏས་སྤྱིར་སྡེ་བདུན་མདོ་དང་བཅས་པ་དང་།  ཁྱད་པར་རྣམ་འགྲེལ་དང་དེའི་འགྲེལ་པ་ལྷ་ཤཱཀ་རྒྱན་དང་བཅས་པ་དབོད་ཀྱི་རྟོག་གེའི་བཤད་ཡམས་དང་མ་འདྲེས་པར་རྒྱ་གར་མཁས་པའི་བཞེད་གཞུང་ཇི་ལྟ་བ་ཚད་མ་རྣམ་འགྲེལ་གྱི་དགོངས་དོན་དཔྱིས་ཕྱིན་པར་ཐུགས་ལ་མངའ་བར་མཛད་པ་ཡིན་ཏེ་འཇམ་མགོན་ས་པཎ་ཉིད་ཀྱི་ཞལ་སྔ་ནས་ཚད་མ་རིགས་གཏེར་དུ།  གངས་རིའི་ཁྲོད་འདིར་མཁས་པའི་རྒྱུ་སྐར་བྱེ་བ་བརྒྱས།  ། དཔལ་ལྡན་གྲགས་པའི་གསུང་རབ་པདྨོ་ཁ་ཕྱེ་མོད།  ། གང་བློའི་ཉི་འོད་སྣང་བས་མ་ཁྱབ་དེ་སྲིད་དུ།  ། གཞུང་ལུགས་དགོངས་དོན་གེ་སར་སྙིང་པོ་གསལ་མ་ནུས།  ། ཆོས་ཀྱི་གྲགས་པའི་བཞེད་གཞུང་ཇི་ལྟ་བར།  ། བློ་གྲོས་གསལ་བའི་མིག་གིས་ལེགས་མཐོང་ནས།  ། ཤེས་ལྡན་གཟུ་བོར་གནས་པ་དོན་གཉེར་བ།  ། གཞན་ལ་བརྩེ་བའི་བསམ་པས་འདི་བཤད་དོ།  ། ཞེས་དང་།  ཚད་མ་རྣམ་འགྲེལ་གྱི་མཇུག་ཏུ་ཡང་འཇམ་མགོན་ས་པཎ་ཉིད་ཀྱི་འདི་ལྟར།  ཆོས་ཀྱི་གྲགས་པའི་གསུང་རབ་དྲི་མ་མེད། ། རིགས་པའི་མཐར་ཐུག་ཚད་མ་རྣམ་འགྲེལ་འདི། ། སྒྲ་དོན་ཇི་བཞིན་བློ་ཡིས་ལེགས་རྟོགས་ནས། ། སྟོན་པ་གངས་ཅན་འདི་ན་ཁོ་བོ་ཙམ། །  སྣར་ཐར་བསྟན་འགྱུར་སོགས་སུ་གསལ་བའི་ཁུངས་ཞིབ་པར་གཤམ་དུ་གསལ། ཞེས་ཞལ་བཞེས་ཀྱིས་ཚིགས་བཅད་འདི་ཉིད་འགོད་པར་མཛད་ནས།  ཚད་མ་རྣམ་འགྲེལ་མཐར་ཕྱིན་པར་མཁྱེན་པའི་སེང་གེའི་གད་རྒྱངས་ཆེས་ཆེར་བསྒྲགས་པར་མཛད་ཅིང་།  དེའི་འབྲས་རྟགས་སུ་ཚད་མ་རྣམ་འགྲེལ་བོད་སྐད་དུ་བསྒྱུར་བ་དང་།  འཆད་ཉན་སྤེལ་ནས་འཕྲིན་ལས་ཕྱོགས་ཀུན་ཏུ་ཁྱབ་པར་མཛད་པའི་ཚུལ་ཞིབ་པར་གཤམ་དུ་འགོད་པར་བྱའོ། །  །